Elaeis guineensis

Elaeis guineensis е вид на палма што обично се нарекува маслoдајна палма, но понекогаш и африканска маслодајна палма. Првпат била опишана од францускиот натуралист Мишел Адансон.Jean-Marie Pelt, « Michel Adanson, le baobab et les coquillages », dans La Cannelle et le panda : les grands naturalistes explorateurs autour du Monde, Fayard, 1999 .

Нативна е во западна и југозападна Африка, особено областа помеѓу Ангола и Гамбија; името на видот, guineensis, се однесува на името на областа наречена Гвинеја, а не на модерната земја Гвинеја што сега го носи тоа име. Видот сега е натурализиран и во Мадагаскар, Шри Ланка, Малезија, Индонезија, Централна Америка, Камбоџа, Западни Индија и неколку острови во Индискиот и Тихиот Океан. Сродна е со американската маслена палма E. oleifera и со подалечно сродната палма, Attalea maripa, кои исто така се користат за производство на палмино масло.

E. guineensis била припитомена во Западна Африка долж брегот на Атлантскиот Океан. Нема доволно документација се до 2019 година  поради недоволно истражување за да се дознае кога се случило тоа. Човечката употреба на маслодајни палми  може да датира уште од пред 5.000 години во Египет; во доцните 1800-ти, археолозите откриле палмино масло во гробница во Абидос, Египет, која датира од 3000 година п.н.е.

Таа е главниот извор на палминото масло. Маслодајните палми можат да произведат многу повеќе масло по единица површина од повеќето други растенија за производство на масло (околу девет пати повеќе од соја и 4,5 пати повеќе од маслодајна репка).

 Опис 
E. guineensis е монокотиледона. Зрелите палми се едностеблести и растат до 20 метри високо. Листовите се шилести и достигнуваат 3-5 метри во должина. На една млада палма растат околу 30 лисја годишно. Зрелите палми во текот на 10 години создаваат околу 20 лисја годишно. Цветовите растат во густи гроздови; секој поединечен цвет е мал, со три чашкини ливчиња и три венечни ливчиња.

На плодот на палмата му треба време од 5-6 месеци да се развие од опрашувањето до зрелост. Тој е црвеникав, со големина на голема слива и расте во големи гроздови. Секој плод е составен од маслен, месест надворешен слој (перикарп), со едно семе (јадро од палма), исто така богато со масло. Кога е зрел, секој грозд плодови тежи помеѓу 5 и 30 кг во зависност од возраста на палмата.

 Наводи 

 Надворешни врски 

Roundtable on Sustainable Palm Oil

 Литература 



Категорија:Флора на Африка
Категорија:Палми
Категорија:Маслодајни растенија